**Egy műszaki vizsgabázis lehetőségei**

tartalmi összefoglaló

Kutatási terület megnevezése: egyéb (gépjárművek műszaki vizsgáztatása)

 Dolgozatomban megtudhatunk lényegesen nagyon fontos dolgokat arról, hogyan tudunk műszakilag elfogadott gépkocsival közlekedni és milyen egy mai kor követelményeinek és elvárásainak/igényeinek megfelelő műszaki vizsgaállomás.

 Betekintést nyerhetünk egy korszerű vizsgabázison lévő különböző mérőműszerek működésébe, melyek gyakorlati alkalmazását és használatát is bemutatom. Rávilágítok dolgozatomban, hogy miért is fontos, hogy a gépjárművünk minden alkalommal műszakilag megfelelő állapotban legyen, hiszen ez nem csak egy elvárás és lehetőség, hanem jogos kívánalom, mert emberi életekbe kerülhet mindezek felületes vagy elnagyolt szemlélete.

 A dolgozatom bemutat egy műszaki vizsga folyamatát, amit figyelmesen kell végezni, hiszen minden gépjármű átvizsgálása és felülbírálata jogi következménnyel (is) jár. A szabálytalan gépjármű átalakításáról is olvashatnak és sok más különböző kihágásokról is említést teszek, melyek mindennapjainkban gyakran előfordulnak. Fontos az, hogy gépjárművünkről tudjuk, hogy megfelelő műszaki állapotban van ha közúti forgalomban szeretnék részt venni, ehhez pedig teret biztosít egy jól felszerelt viszgabázis.

 Szeretném, ha dolgozatom tükrözné azt a cselekvő érdeklődést és tenniakarást e célok eléreséért, melyet munkám írása közben éreztem és érzek minden nap amikor belépek a debreceni Diószegi Sámuel Baptista Szakgimnázium és Szakközépiskola tanműhelyébe.

Mindemellett köszönetet mondok szaktanáraimnak, mestereimnek, akik szaktudásukkal és emberségükből is példát mutattak.

Készítette:

Szecsánszki Márk

Diószegi Sámuel Baptista Szakgimnázium és Szakközépiskola

 Debrecen

 Felkészítő tanár: Csápenszki János